Björgólfur Jóhannsson , nýr stjórnarformaður Íslandsstofu og Jón Ásbergsson , fráfarandi framkvæmdastjóri Íslandsstofu . Samsett mynd Björgólfur Jóhannsson , fyrrverandi forstjóri Icelandair group , hefur verið skipaður stjórnarformaður Íslandsstofu , en ný stjórn var skipuð í kjölfar breytinga á lögum um stofnunina sem Alþingi samþykkti í vor . Algjör endurnýjun er í stjórninni og koma sjö ný inn í hana . Jón Ásbergsson , framkvæmdastjóri Íslandsstofu , mun að eigin ósk láta af störfum sem framkvæmdastjóri og verður staðan auglýst á næstu dögum . Stjórn Íslandsstofu eftir þessa breytingu skipa : Björgólfur Jóhannsson , formaður , Hildur Árnadóttir , varaformaður , Ásthildur Otharsdóttir og Jens Garðar Helgason , öll tilnefnd af Samtökum atvinnulífsins ; Áshildur Bragadóttir og Borgar Þór Einarsson , bæði tilnefnd af utanríkisráðherra , og Friðjón R. Friðjónsson , tilnefndur af ferðamála - , iðnaðar - og nýsköpunarráðherra . Þau sem hætta í stjórninni eru Sigsteinn Páll Grétarsson , framkvæmdastjóri Arctic Green Energy Corp og formaður stjórnar , Anna Guðmundsdóttir , fjármálastjóri Gjögurs hf. , Baldvin Jónsson ráðgjafi , Birkir Hólm Guðnason framkvæmdastjóri , Hrannar Pétursson ráðgjafi , Inga Birna Ragnarsdóttir , framkvæmdastjóri Kosmos & Kaos , og Vilborg Einarsdóttir , framkvæmdastjóri Mentor Jón hefur verið framkvæmdastjóri Íslandsstofu frá stofnun . Hann mun að beiðni stjórnar starfa áfram hjá Íslandsstofu og vera nýjum stjórnendum til ráðgjafar . Stjórn Íslandsstofu hefur ákveðið að staða framkvæmdastjóra verði auglýst á næstu dögum en þangað til nýr framkvæmdastjóri hefur verið ráðinn mun Jón gegna starfinu áfram . Í tilkynningu er haft eftir Björgólfi að spennandi tímar séu fram undan hjá stofnuninni . „ Gríðarmargt hefur áunnist á undanförnum árum undir forystu Jóns Ásbergssonar sem hefur unnið óeigingjarnt starf , af miklum metnaði og fagmennsku . Það var eindregin ósk nýrrar stjórnar þegar ljóst var að Jón vildi láta af starfi framkvæmdastjóra að hann myndi áfram ljá okkur krafta sína í nýju hlutverki . Nú horfum við til framtíðar og það er ljóst að breytt rekstrarform gefur okkur tækifæri til að halda áfram að sækja fram af krafti fyrir íslenskt atvinnulíf . “